Gerinckorrekciós műtétek háromdimenziós hatékonysági vizsgálata serdülőkori idiopathiás gerincferdülésben
Authors: József Kristóf , Márkus István , Bogyó Csaba , Tunyogi Csapó Miklós , Schlégl Ádám Tibor 
Published: October 2021

Összefoglaló.
Bevezetés: Nincs egységesen elfogadott álláspont, hogy a
serdülőkori idiopathiás gerincferdülés sebészi korrekcióját melyik életkorban
optimális elvégezni. Világszerte 11 éves kortól akár (kezeletlen esetben) 50–60
éves korig végeznek fúziós műtétet a betegségben, 63–83%-os átlagos koronális
síkú korrekciós hatékonysággal. Célkitűzés: Célul tűztük ki,
hogy felmérjük a gerinckorrekciós műtétek hatékonyságát három dimenzióban,
illetve a páciens életkorának függvényében. Módszerek: A
vizsgálatba 23, serdülőkori idiopathiás gerincferdüléssel diagnosztizált beteget
(12 fő 17 évnél fiatalabb, 11 fő 17 évnél idősebb) vontunk be. Minden betegnél
csavaros derotációt és spondylodesist végeztünk, és a beavatkozás előtt és után
EOS 2D/3D felvételeket, majd sterEOS 3D rekonstrukciókat készítettünk. A
következő paramétereket számítottuk: Cobb-fok, háti kyphosis, ágyéki lordosis,
apicalis csigolyarotáció, maximális csigolyarotáció. A különböző életkorú
csoportok közötti különbséget kétmintás t-próbával, illetve Wilcoxon-féle
próbával vizsgáltuk. Eredmények: A gerinckorrekciós műtétek
során a koronális síkú eltérést 78,2%-ban (átlagosan 55,1 Cobb-fokról 12,0
Cobb-fokra), az apicalis csigolyarotációt 56,7%-ban (átlagosan 21,0 fokról 9,1
fokra) tudtuk korrigálni. A 17 éves életkor után operált páciensek esetén
átlagosan 79,2%-os Cobb-fok-csökkenést értünk el, míg a fiatalabb
betegcsoportban 77,0%-ban korrigáltuk a koronális főgörbületet (p = 0,614). Az
idősebb betegcsoportban szignifikánsan kevésbé sikerült az apicalis
csigolyarotáció korrekciója (átlagosan 38,1%; 21,8 fokról 12,4 fokra), mint a
fiatalabb pácienseknél (átlagosan 68,5%; 20,2 fokról 6,2 fokra; p = 0,016).
Következtetés: Összességében a nemzetközi publikációknak
megfelelő korrekciót értünk el. A koronális síkban közel azonos korrekciós
hatékonyság figyelhető meg a különböző életkorú betegcsoportok között, a
csigolyarotáció azonban 17 éves életkor előtt hatékonyabban korrigálható. Orv
Hetil. 2021; 162(39): 1573–1578.
Summary.
Introduction: There is no clear recommendation for the optimal
age to perform corrective surgery in adolescent idiopathic scoliosis. Fusion
surgery is performed from the age of 11 to 50–60 years, with an average coronal
plane correction efficiency of 63–83%. Objective: We aimed to
evaluate the effectiveness of correction surgeries in three dimensions in
adolescent idiopathic scoliosis. In addition, our objective was to examine the
influence of the patient’s age on the correction. Methods: The
study included 23 patients with adolescent idiopathic scoliosis (12 patients
younger than 17 years, 11 patients older than 17 years). All patients underwent
screw-derotation and spondylodesis and underwent EOS 2D/3D imaging before and
after the operation, followed by sterEOS 3D reconstructions. The following
parameters were calculated: Cobb degree, thoracic kyphosis, lumbar lordosis,
apical vertebral rotation, maximal vertebral rotation. Differences between
different age groups were examined by paired-sample t-test and Wilcoxon rank sum
test. Results: The mean efficiency of correction surgeries was
78.2% in the coronal plane (from an average of 55.1 Cobb degrees to 12.0 Cobb
degrees) and 56.7% in the axial plane (from an average of 21.0 degrees to 9.1
degrees). We achieved an average 79.2% reduction of Cobb angle in patients
operated after the age of 17 years, which was 77.0% in the younger group (p =
0.614). Apical vertebral rotation correction was significantly less successful
in the elderly group (mean 38.1%; from 21.8 degrees to 12.4 degrees) than in
patients operated before the age of 17 years (mean 68.5%; from 20.2 degrees to
6.2 degrees; p = 0.016). Conclusion: We achieved scoliosis
correction in line with the international publications. Nearly the same
correction efficiency was observed between different age groups of patients in
the coronal plane. However, vertebral rotation can be derotated more effectively
before the age of 17 years. Orv Hetil. 2021; 162(39): 1573–1578.